《子夜夏秋二曲》
唐代·顾非熊

相持薄罗扇，绿树听鸣蜩。君筵呈妙舞，香汗湿鲛绡。

银床梧叶下，便觉漏声长。露砌蛩吟切，那怜白苎凉。

作者简介：[唐]（约公元八三六年前后在世）字不详，姑苏人，顾况之子。生卒年均不详，约唐文宗开成初年前后在世。少俊悟，一览成诵。性滑稽，好凌轹。困举场三十年。武宗久闻其诗名，会昌五年，（公元八四五年）放榜，仍无其名，怪之。乃勑有司进所试文章，追榜放令及第。大中间，为盱眙尉，不乐奉迎，更厌鞭挞，乃弃官隐茅山。王建有诗送别。后不知所终。非熊著有诗集一卷，《新唐书艺文志》传于世。